नर्इ दिल्ली। रोजाना के भुगतान के लिए यदि आप भी चेकबुक का इस्तेमाल करते हैं तो ये खबर आपके लिए है। अब पंजाब नेशनल बैंक (पीएनबी) के ग्राहक अपने नाॅन सीटीएस चेकबुक का इस्तेमाल नहीं कर सकते हैं। बैंक ने अपने ग्राहकों को जानकारी दी है कि वो जल्द से जल्द अपन नाॅन सीटीएस चेकबुक को बदल लें नहीं तो एक जनवरी 2019 के बाद से उनके चेकबुक से भुगतान नहीं हो सकेगा। बैंक ने इन चेक को डिसआॅर्नर करने का फैसला लिया है। बैंक ने ग्राहकों को नए सीटीएस कम्प्लायंस चेक लेने को कहा है जो कि भरने में पहले से सहज आैर अासान है। बता दें कि भारतीय रिजर्व बैंक ने सभी बैंकों को निर्देश जारी कर कहा था कि वो नाॅन सीटीएस चेक को खत्म कर दें।